gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8838, del 18-06-2020 (2020/4414)

Informació pública de la sol·licitud d'ocupació temporal de via pecuària en el terme municipal d'Alcalà de Xivert. Expedient STMA/SF/VP/012/2020.
-------------------------------------------------------------------------------------------------------------------------------------------------

### Dades del document

Número de DOGV
:   8838

Data del DOGV
:   18-06-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/4414


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud d'ocupació temporal de via pecuària en el terme municipal d'Alcalà de Xivert. Expedient STMA/SF/VP/012/2020. [2020/4414]  
S'està tramitant en aquesta Direcció Territorial de Castelló, promogut per Iberdrola Distribución Eléctrica-SAU, l'expedient STMA/SF/VP/012/2020 d'autorització per a l'ocupació temporal en vies pecuàries en el terme municipal d'Alcalà de Xivert, amb l'objecte d'instal·lar una línia elèctrica de trifàsica a 20 kv soterrada en la via pecuària núm. 1 denominada ?Carrerada Reial de la Bassa de Espigues?, per a subministrament a la urbanització ?La Pinada?, des de C.T. Pinada I fins a C.T. Pinada II amb una longitud total de 352 metres i amplària de 0,26 metres, sent 330 metres d'afecció a la via pecuària.  
En compliment del que disposen els articles 33 i 34 de la Llei 3/2014, d'11 de juliol, de Vies Pecuàries de la Comunitat Valenciana, i articles 55 al 72 de la Llei 14/2003, de 10 d'abril, de Patrimoni de la Generalitat, respecte a la utilització i aprofitament dels béns de domini públic, aquest expedient se sotmet a informació pública.  
El que es fa públic per al general coneixement, fixant el termini d'un mes, a partir de la publicació del present anunci en el Diari Oficial de la Comunitat Valenciana, perquè els interessats puguen consultar l'expedient, així com presentar al·legacions, en horari d'atenció al públic, en les oficines de la Secció Forestal del Servei Territorial de medi ambient, de la Direcció Territorial d'aquesta Conselleria a Castelló, situat en la planta 2a de l'edifici PROP de l'Av. Germans Bou, núm. 47 de Castelló de la Plana.  
  
  
Castelló de la Plana, 24 d'abril de 2020.- El director territorial: Tomas Verdejo Rodríguez.
Diari Oficial de la Generalitat Valenciana


Sumari del DOGV 8872, del 03-08-2020 (2020/6358)

DECRET 95/2020, de 31 de juliol, del Consell, de nomenament de personal directiu de l'Entitat Pública d'Habitatge i Sol (EVha).
-------------------------------------------------------------------------------------------------------------------------------

### Dades del document

Número de DOGV
:   8872

Data del DOGV
:   03-08-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/6358


Data del document
:   31-07-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Decret

Descriptors 

:   * Vicepresidència Segona i Conselleria d'Habitatge i Arquitectura Bioclimàtica

DECRET 95/2020, de 31 de juliol, del Consell, de nomenament de personal directiu de l'Entitat Pública d'Habitatge i Sol (EVha). [2020/6358]  
D'acord amb la disposició addicional setena de la Llei 9/2019, de 23 de desembre, de la Generalitat, de mesures fiscals, de gestió administrativa i financera i d'organització de la Generalitat; amb l'article 2 del Decret 95/2016, de 29 de juliol, de Consell, de regulació, limitació i transparència del règim del personal directiu del sector públic instrumental de la Generalitat, i amb l'article 28.b de la Llei 5/1983, de 30 de desembre, de la Generalitat, del Consell, a proposta del vicepresident segon i conseller d'Habitatge i Arquitectura Bioclimàtica. i prèvia deliberació del Consell, en la reunió de 31 de juliol de 2020,  
  
  
DISPOSE  
  
Nomenar Elena Ferrando Calatayud personal directiu de l'Entitat Pública d'Habitatge i Sol (EVha).  
  
València, 31 de juliol de 2020.  
  
La vicepresidenta del Consell:   
MÓNICA OLTRA JARQUE  
  
El vicepresident segon   
i conseller d'Habitatge i Arquitectura Bioclimàtica:  
RUBEN MARTÍNEZ DALMAU
Diari Oficial de la Generalitat Valenciana


Sumari del DOGV 8863, del 22-07-2020 (2020/5459)

Notificació de la sentència dictada en el procediment de guarda i custòdia número 290/2019.
-------------------------------------------------------------------------------------------

### Dades del document

Número de DOGV
:   8863

Data del DOGV
:   22-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5459


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el procediment de guarda i custòdia número 290/2019. [2020/5459]  
Procediment: família, guarda, custòdia o aliments de fills menors no matrimonials no consensuats [F02] - 000290/2019-20.  
  
De: Imelda Ramos Freitas.  
Procuradora: Julia Salgado López.  
Contra: Seydou Diallo.  
Procurador/a:   
En el present procediment de família, guarda, custòdia o aliments de fills menors no matrimonials no consensuats [F02] - 000290/2019-0 seguit a instàncies d'Imelda Ramos Freitas contra Seydou Diallo, s'ha dictat en data 2 de juliol de 2020 un acte aclaridor de la Sentència número 82/2020, dictada en data 26 de juny de 2020, que conté els particulars següents:  
  
«Contra la present resolució no és possible cap recurs.»  
  
I trobant-se aquest demandat, Seydou Diallo, en parador ignorat, s'expedeix aquest edicte a fi que servisca de notificació a aquest en forma adequada i queda a la seua disposició la resolució íntegra en la present oficina judicial.  
  
Orihuela, 8 de juliol de 2020. La lletrada de l'Administració de justícia: María Llanos Cejudo Podio.
Diari Oficial de la Generalitat Valenciana


Sumari del DOGV 8955, del 18-11-2020 (2020/9400)

Notificació de la sentència dictada en el judici verbal número 302/2019.
------------------------------------------------------------------------

### Dades del document

Número de DOGV
:   8955

Data del DOGV
:   18-11-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/9400


Organisme emissor
:   Jutjat de Primera Instància i Instrucció Número 3 de Vila-real

Tipus de document
:   Edicte

Notificació de la sentència dictada en el judici verbal número 302/2019. [2020/9400]  
De: comunitat de propietaris Vivendes c/ Ntra. Sra. Consolació, 29, de Vila-real.  
Procuradora: Teresa Belmonte Agost.  
Contra: Fatima Rahimi i Mohamed Bajid.  
Procurador/a: .  
Javier Saint-Marc Gutiérrez, lletrat de l'Administració de justícia del Jutjat de Primera Instància i Instrucció número 3 de Vila-real, faig saber que aquest jutjat ha ordenat la publicació d'aquest acte de comunicació de notificació a Fatima Rahimi i Mohamed Bajid.  
  
Procediment: judici verbal número 302/2019.  
Acte processal que es publica: Sentència número 21/20, de 13 de març de 2020.  
El text íntegre de la resolució que es publica es podrà consultar i/o se'n podrà obtindre una còpia en la secretaria d'aquest jutjat en hores d'audiència.  
  
Vila-real, 5 de novembre de 2020.- El lletrat de l'Administració de justícia: Javier Saint-Marc Gutiérrez.
Diari Oficial de la Generalitat Valenciana


Sumari del DOGV 8875, del 06-08-2020 (2020/6039)

Notificació de la sentència dictada en el divorci contenciós número 1310/2019.
------------------------------------------------------------------------------

### Dades del document

Número de DOGV
:   8875

Data del DOGV
:   06-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/6039


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el divorci contenciós número 1310/2019. [2020/6039]  
Cristina Gil Fabregat, lletrada de l'Administració de justícia del Jutjat de Primera Instància núm. 24 de València.  
Pel present faig saber que en les actuacions de família divorci contenciós [DIC]-1310/2019, a instàncies de Mariana Palacios Albornoz, representada per la procuradora María Teresa Gavila Guardiola, contra Marco Gabriel Schedan, en situació de rebel·lia, en els quals en data 10.07.2020, s'ha dictat sentència, que en la seua part dispositiva diu així:  
Estime la demanda formulada per la representació processal de Mariana Palacios Albornoz contra Marco Gabriel Schedan, i declare dissolt per causa de divorci el matrimoni format pels referits cònjuges, amb tots els efectes legals.  
Cada part abonarà les costes processals causades a la seua instància i les comunes per meitat.  
Manera d'impugnació: mitjançant recurs d'apel·lació davant aquest jutjat, no obstant això, es portaran a efecte els acords. El recurs haurà d'interposar-se per escrit en el termini de 20 dies, amb expressió de la infracció comesa segons el parer del recurrent, sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 euros en el compte del jutjat 4584-0000-02- número del procediment amb quatre dígits - dos últims números de l'any, en l'oficina Banesto, segons disposa l'O.L. 1/2009, de 3 de novembre, i s'haurà d'acreditar aquesta consignació, excepte aquells litigants que tinguen el benefici de justícia gratuïta. En cas de no efectuar-se el depòsit, serà corregible el defecte en el termini de 2 dies,en cas de no esmenar-lo, s'inadmetrà a tràmit.  
Aquesta és la meua sentència, que pronuncie, mane i signe.  
I perquè servisca de notificació en forma deguda a Marco Gabriel Schedan, en rebel·lia, expedisc i signe el present edicte.   
  
València, 15 de juliol de 2020.- La lletrada de l'Administració de justícia: Cristina Gil Fabregat.
Diari Oficial de la Generalitat Valenciana


Sumari del DOGV 8729, del 30-01-2020 (2020/300)

Notificació de la sentència dictada en el procediment ordinari número 702/2016.
-------------------------------------------------------------------------------

### Dades del document

Número de DOGV
:   8729

Data del DOGV
:   30-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/300


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 702/2016. [2020/300]  
Eva María Mateu Peidró, lletrada de l'Administració de justícia d'aquest Jutjat de Primera Instància número 2 de Castelló, faig saber, que en el present procediment s'ha dictat Sentència en data 15 de novembre de 2018, l'encapçalament i la part dispositiva del qual són del tenor literal següent:  
  
«Sentència número 242/2018  
Castelló, 15 de novembre de 2018  
Vistos per Silvia Bassó de Alburquerque, jutge titular del Jutjat de Primera Instància número 2 de Castelló, les actuacions del judici ordinari número 702/2016 seguits a instàncies de FCA Capital España, EFC, SA, representada per la procuradora Sonia López Roch, contra Juan Roca Rallo, en rebel·lia processal, ha dictat aquesta sentència, amb base en els següents,  
Dispositiva  
Estime la demanda interposada per FCA Capital España, EFC, SA, representada per la procuradora Sonia López Roch, contra Juan Roca Rallo, en rebel·lia processal, i en conseqüència;  
1. Condemne a Juan Roca Rallo a pagar a la part actora, la quantitat de 16.053,60 euros (setze mil cinquanta-tres euros amb seixanta cèntims) més l'interés legal d'aquesta suma des de la data d'interposició de la demanda, 22 d'abril de 2018.  
2. Condemne així mateix a l'expressat demandat, al pagament de les costes derivades d'aquest procediment.  
Notifique's la present resolució a les parts, indicant que contra aquesta cal presentar recurs d'apel·lació per a davant l'Audiència Provincial de Castelló, que haurà de preparar-se davant aquest jutjat en el termini de cinc dies a partir de la seua notificació.  
Així per aquesta la meua sentència, la pronuncie, mane i signe.»  
  
Publicació. Llegida i publicada va ser l'anterior sentència pel magistrat jutge signant d'aquesta, en el dia de la seua data i trobant-se celebrant audiència pública. De tot això com a lletrada de l'Administració de justícia, en done fe.  
I per deixar-ne constància i servisca d'edicte per a la notificació de la sentència al demandat, Juan Roca Rallo, expedisc el present.  
  
Castelló, 20 de novembre de 2018.- La lletrada de l'Administració de justícia: Eva María Mateu Peidró.
Diari Oficial de la Generalitat Valenciana


Sumari del DOGV 8753, del 03-03-2020 (2020/1329)

Notificació de la sentència dictada en el judici verbal número 588/2019.
------------------------------------------------------------------------

### Dades del document

Número de DOGV
:   8753

Data del DOGV
:   03-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1329


Organisme emissor
:   Jutjat de Primera Instància i Instrucció Número 2 de Sueca

Tipus de document
:   Edicte

Notificació de la sentència dictada en el judici verbal número 588/2019. [2020/1329]  
De: Coral Homes SLU  
Procuradora: Silvia López Monzó   
Contra: carrer del Manyà Salvador Lledó, número 9, ocupes a Sueca   
  
En aquest procediment seguit a instàncies de Coral Homes SLU davant d'ocupes al carrer del Manyà Salvador Lledó, número 9, de Sueca s'ha dictat sentència, la part dispositiva de la qual és literalment com segueix:  
Dispositiva  
Que estime la demanda formulada per Coral Homes, SLU contra desconeguts ocupants de l'habitatge situat al carrer del Manyà Salvador Lledó, número 9, de Sueca, i:  
1. Declare que pertoca el desnonament sol·licitat, per precari, i en conseqüència condemne la demandada desconeguts ocupants de l'habitatge situat al carrer del Manyà Salvador Lledó, número 9, de Sueca, que en el termini legal deixe lliure, vacu i expedit el mencionat immoble destinat a habitatge, i amb la prevenció que si no ho fan en el mencionat termini en seran expulsats i a càrrec seu, en data 4 de març de 2020 a les 09.30 hores.  
2.Tot això amb expressa imposició de costes a la demandada.  
Notifiqueu aquesta resolució a les parts i feu-los saber que contra aquesta poden formular recurs d'apel·lació, que, si pertoca, haurà de presentar-se davant aquest jutjat en el termini dels vint dies següents al de la notificació.  
Tot el que pretenga interposar recurs contra sentències o actuacions que posen fi al procés o n'impedisquen la continuació, consignarà com a depòsit 50 euros, si es tracta de recurs d'apel·lació.  
L'admissió del recurs precisarà que, en interposar-se aquest si es tracta de resolucions interlocutòries, a la presentació del recurs de queixa, en presentar la demanda de rescissió de sentència ferma en la rebel·lia i revisió, o en anunciar-se o preparar-se aquest en la resta de casos, s'haja consignat en l'oportuna entitat de crèdit i en el compte de depòsits i consignacions, obert a nom del jutjat o del tribunal, la quantitat objecte de depòsit, la qual cosa haurà de ser acreditada.  
Lliureu i uniu testimoniatge d'aquesta resolució a les actuacions, i inseriu-ne l'original en el llibre de sentències.  
Aquesta és la meua sentència que pronuncie, mane i signe.   
Publicació. La sentència anterior ha sigut llegida i publicada pel magistrat jutge que la subscriu, mentre celebrava audiència pública en el dia de hui; done fe.  
I atés que del demandat esmentat, ocupes al carrer del Manyà Salvador Lledó, número 9, de Sueca, es desconeix el parador, s'expedeix aquest edicte a fi que valga de notificació en forma deguda.  
   
Sueca, 29 de gener de 2020.- La lletrada de l'Administració de justícia: Marta Jiménez Fueyo.
Diari Oficial de la Generalitat Valenciana


Sumari del DOGV 8840, del 22-06-2020 (2020/4369)

RESOLUCIÓ de 9 de juny 2020, de la Universitat Miguel Hernández d'Elx, per la qual es declara desert el procés convocat per la Resolució rectoral 0299/2020, de data 12 de febrer de 2020.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8840

Data del DOGV
:   22-06-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/4369


Data del document
:   09-06-2020

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 9 de juny 2020, de la Universitat Miguel Hernández d'Elx, per la qual es declara desert el procés convocat per la Resolució rectoral 0299/2020, de data 12 de febrer de 2020. [2020/4369]  
Dictada Resolució rectoral número 0299/2020, de data 12 de febrer de 2020, publicada en el DOGV núm. 8749 del 26.02.2020, per la qual es convoca concurs de mèrits per a la provisió del lloc de treball vacant del Grup A, subgrup A1/A2 Administració General, complement de destinació 24, complement específic E038, amb destinació en el Servei d'Informació Comptable i Gestió Econòmica i Financera.  
  
Finalitzat el termini de presentació d'instàncies que s'estableix en aquesta convocatòria sense que s'haja presentat sol·licitud de participació alguna.  
En ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, i de les competències que dimanen dels articles 20 i següents de la Llei orgànica 6/2001, d'Universitats, modificada per la Llei orgànica 4/2007, de 12 d'abril;  
  
I a proposta de la gerent, Emma Benlloch Marco, resolc:  
  
Primer  
Declarar desert el procés convocat per Resolució Rectoral 0299/2020, de data 12 de febrer de 2020, per a la provisió, per concurs de mèrits, del lloc de treball vacant del Grup A, subgrup A1/A2 Administració General, complement de destinació 24, complement específic E038, amb destinació en el Servei d'Informació Comptable i Gestió Econòmica i Financera..  
  
Segon  
Publicar aquesta resolució en el Diari Oficial de la Generalitat Valenciana.  
  
Elx, 9 de juny de 2020.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 8921, del 07-10-2020 (2020/7825)

Notificació de la sentència dictada en el procediment ordinari número 1791/2009.
--------------------------------------------------------------------------------

### Dades del document

Número de DOGV
:   8921

Data del DOGV
:   07-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/7825


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 1791/2009. [2020/7825]  
En el procediment de referència s'ha dictat Sentència de data de hui, 4 de març de 2020, i de la qual s'indica el següent:  
Procediment: judici ordinari núm. 1791/2009.  
Resolució dictada: sentència núm. 68/2020, de 4 de març del 2020.  
Jutjat on els interessats poden tindre coneixement del contingut íntegre de la resolució: Jutjat de Primera Instància núm. 1 de Benidorm. Passeig d'Els Tolls, s/n. 03934 Benidorm.  
Recurs que cap: recurs d'apel·lació davant l'Audiència Provincial d'Alacant, que en el seu cas haurà d'interposar-se en aquest Jutjat en el termini dels 20 dies següents al de la seua notificació.  
I com que no es coneix el parador dels germans José Antonio i Alejandro Abadia de Barbara Morato, s'estén aquesta per a fixar-la en el tauler d'anuncis d'aquest Jutjat i publicar-la en diari oficial perquè servisca de cèdula de notificació en legal forma als esmentats, conformement amb el que preveu la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, expedisc i signe aquest a Benidorm i a la data de publicació de la sentència esmentada.  
  
  
Benidorm, 4 de març de 2020.- La lletrada de l'Administració de justícia: Amanda Pons Boix.
Diari Oficial de la Generalitat Valenciana


Sumari del DOGV 8759, del 11-03-2020 (2020/2207)

Extracte de la Resolució de 13 de febrer de 2020, de la vicerectora d'Ocupació i Programes Formatius, per la qual es convoca la XXIII Mostra Art Públic / Universitat Pública.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8759

Data del DOGV
:   11-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2207


Data del document
:   13-02-2020

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 13 de febrer de 2020, de la vicerectora d'Ocupació i Programes Formatius, per la qual es convoca la XXIII Mostra Art Públic / Universitat Pública. [2020/2207]  
BDNS (identif.): 498902.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
Hi poden participar persones majors d'edat de qualsevol nacionalitat o lloc de residència.  
  
Segon. Objecte  
Aquesta convocatòria té per objecte dinamitzar els espais públics del campus de Burjassot i transformar l'entorn universitari en un lloc d'intervenció artística obert a la societat.  
Amb aquesta finalitat se seleccionaran, en règim de concurrència competitiva, un màxim de sis projectes artístics que establisquen un diàleg obert entre art i ciència, com a exercici i repte de la cultura contemporània, i que interactuen amb l'espai universitari del campus de Burjassot. Els projectes han de ser intervencions artístiques de caràcter efímer dutes a terme al campus de Burjassot de la Universitat de València.  
  
Tercer. Bases reguladores  
Les bases íntegres es poden consultar al web https://uv.es/sedi, i a la Base de Dades Nacional de Subvencions, a través del web http://www.pap.minhap.gob.es/bdnstrans/es/index.  
  
Quarta. Quantia  
El pressupost total màxim autoritzat per a aquesta convocatòria ascendeix a 12.000 euros.  
La dotació econòmica per a cadascun dels projectes seleccionats és de 2.000 euros, sotmesa a les retencions i impostos corresponents.  
  
  
Cinqué. Termini de presentació de sol·licituds  
Les sol·licituds es poden presentar des de l'endemà de la publicació d'aquesta convocatòria en el Diari Oficial de la Generalitat Valenciana (DOGV) fins al 24 d'abril de 2020, a les 14.00 hores.  
  
Sisé. Altres dades  
Les propostes es poden presentar mitjançant una sol·licitud individual o col·lectiva. Cada participant o equip només pot presentar una sol·licitud i un projecte.  
  
València, 13 de febrer de 2020.- La vicerectora d'Ocupació i Programes Formatius (p. d. la rectora, DOGV 27.06.2019): M.ª Adela Valero Aleixandre.